Fra årsskiftet skal forældre i Holstebro, der ikke bor i et såkaldt udsat boligområde, tvinges til at sende deres børn i en daginstitution i et udsat boligområde. Der er naturligvis et stort flertal af muslimske børn i disse institutioner.

Nægter forældrene, så bliver de henvist til en institution, der ligger længst muligt fra deres bopæl inden for kommunegrænsen.

Det udsatte boligområde hedder Trekanten. Det var på en muslimsk friskole i Trekanten, at en skoleklasse af danske børn blev tvunget til at lære, hvordan man binder et muslimsk tørklæde.

Hvorfor straffer man så danske børn og forældre i Holstebro?

Det skyldes den ghettopakke, som bl.a. Socialdemokratiet, Venstre og Dansk Folkeparti stemte for. Derfor vil der i den kommende tid være mange kommuner, der gør det samme som Holstebro og tvinger danske børn ind i ghetto-institutioner. De er simpelthen tvunget af et stort flertal i Folketinget.